Source: https://zch.ro/aparut-o-noua-echipa-feminina-de-volei-la-piatra-neamt/
Timestamp: 2019-07-19 11:16:37+00:00

Document:
A apărut o nouă echipă feminină de volei la Piatra Neamț - ACTUALITATE
Acasă ACTUALITATE A apărut o nouă echipă feminină de volei la Piatra Neamț
În locul defunctei Unic, o nouă echipă feminină de volei a apărut la orizont. Este vorba despre Club Sportiv Municipal (CSM) Piatra Neamț care s-a înscris deja în Divizia A2. Președintele noii entități sportive este prof. Dan Gavril, iar ceilalți 3 membri fondatori sunt: Carmen Asmarandei, Bogdan Tablan și Constantin Oprea. De pregătirea voleibalistelor se vor ocupa prof. Rareș Gavril și Mihaela Voivod. În perspectivă, se dorește o fuziune cu Liceul cu Program Sportiv Piatra Neamț, scopul înființării noii echipe fiind punerea în valoare a jucătoarelor localnice și continuarea tradiției acestui joc sportiv în Piatra Neamț.
CSM Piatra Neamț a fost repartizată în seria Est a Diviziei A2 alături de alte 7 grupări: CS Top Volei 05 Constanța, CSM 2007 Focșani, CSU Galați, CTF Mihai I București, CSS 1 Momentos Constanța, CS Medgidia și CSM II București. În prima etapă, de pe 7 octombrie, CSM Piatra Neamț va juca, în deplasare, la CS Top Volei 05 Constanța. Peste o săptămână, noua grupare va debuta, pe teren propriu, în compania echipei CSS 1 Momentos Constanța.
Și echipa masculină de volei VCM-LPS Piatra Neamț s-a înscris în Divizia A2, seria Est, alături de Rapid București, CSM Rm. Sărat, CTF Mihai I București, CSM Suceava și CSU Știința București. Campionatul va începe la 14 octombrie când VCM-LPS va evolua pe terenul formației Rapid București. (Ana MOISE)
Bogdan Tablan
carmen asmarandei
Club Sportiv Municipal (CSM) Piatra Neamț
Divizia A2 volei
echipă volei Piatra Neamț
Mihaela Voivod
prof. Dan Gavril
Rares Gavril
Articolul precedentCadavru scos din Siret
Articolul următorVoleibalistul Andrei Butnaru a semnat cu Știința Explorări Baia Mare
Dr. Morenciu controlează cimitire, dr. Marcoci este director adjunct al DSP
LIVE TEXT BĂLŢĂTEŞTI Electorale amicale şi-o reclamaţie!

References: CSM 
 CSM 
 CSM 
 CSM 
 CSM 
 CSM